Doleriet is ’n mafiese, kristalagtige stollingsgesteente. Dit word ook diabaas, mikrogabbro of groensteen genoem. Dolerietgesteentes of -plate is gewoonlik vlak intrusies met ’n fyn, korrelrige tot ofitiese struktuur. In Noord-Amerika word die term "diabaas" (diabase) verkies en in die res van die Engelssprekende wêreld "doleriet" (dolerite). Baie wetenskaplikes gebruik daarom die term "mikrogabbro" om verwarring te voorkom. Doleriet word fyngemaak en in bouwerk gebruik, veral vir paaie, geboue en damme. Dit kan ook gebruik word vir grafstene en gedenktekens. ’n Vorm van doleriet, bekend as blousteen, is een van die materiale wat gebruik is in die oprigting van Stonehenge. "BGS Rock Classification Scheme - Dolerite (Synonymous with Microgabbro)" (in Engels). British Geological Survey. Geargiveer vanaf die oorspronklike op 30 Julie 2018. Besoek op 24 Augustus 2015. "Groensteen" in die WAT. Aanlyn by viva-afrikaans.org (intekening nodig). Besoek op 25 Mei 2020. Allen, George (Lente 2004). "Clayton Quarry" (in Engels). Mount Diablo Interpretive Association. Geargiveer vanaf die oorspronklike op 16 November 2017.